
ΕΛΛΗΝΙΚΗ ΔΗΜΟΚΡΑΤΙΑ    
ΝΟΜΟΣ ΤΡΙΚΑΛΩΝ                                                                                      Πύλη,  22-10-2026
ΔΗΜΟΣ ΠΥΛΗΣ                                                                                             Αριθ. Πρωτ. 28667
ΓΡΑΦΕΙΟ ΔΗΜΑΡΧΟΥ

Ταχ. Δ/νση    : Ηρώων 1940  αρ.1  
Ταχ. Κώδικας: 42 0 32 Πύλη
Τηλέφωνο    : 2434350128                         
 Email: dimarxos_pylis@dimospylis.gr                                                                                  
ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
Για την πλήρωση των τριών (03) θέσεων μελών της Επιτροπής Ελέγχου του Ν. 4795/2021 στον Δήμο Πύλης
Ο Δήμαρχος Πύλης
Έχοντας υπόψη: 

1. Τις διατάξεις του άρθρου 109 του Ν. 5314/26 (ΦΕΚ 103/29.06.2026 τεύχος Α') «Κώδικας Τοπικής Αυτοδιοίκησης».

2. Την αριθ. 86218/15.12.2022 Απόφαση του Υπουργού και του Αναπληρωτή Υπουργού Εσωτερικών  (ΦΕΚ 6506/Β΄/19.12.2022) «Εξειδίκευση των κριτηρίων σύστασης Μονάδας Εσωτερικού Ελέγχου στους Οργανισμούς Τοπικής Αυτοδιοίκησης α’ βαθμού και στα εποπτευόμενα αυτών νομικά πρόσωπα».

3. Τον Οργανισμό Εσωτερικής Υπηρεσίας (Ο.Ε.Υ.) του Δήμου Πύλης, ο οποίος εγκρίθηκε με την αριθ. 53946/19-03-2021 απόφαση του Συντονιστή Αποκεντρωμένης Διοίκησης Θεσσαλίας – Στερεάς Ελλάδας (ΦΕΚ 1338/Β΄/06-04-2021) με τον οποίο συστήνεται το Αυτοτελές Τμήμα Διαφάνειας και Εσωτερικού Ελέγχου στον Δήμο Πύλης.

4. Τα άρθ. 2 & 8, παρ. 1 & 2 του άρθ. 79 & της παρ. 1 του άρθ. 81 του ν. 4795/2021 «Σύστημα Εσωτερικού Ελέγχου του Δημόσιου Τομέα, Σύμβουλος Ακεραιότητας στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση» (Α’ 62),

5. Το άρθ. 155 του Κώδικα Τοπικής Αυτοδιοίκησης (Νόμος 5314/2026, ΦΕΚ Α΄ 103/29.06.2026),
6. Τον Κανονισμό Λειτουργίας του Τμήματος Εσωτερικού Ελέγχου του Δήμου Πύλης, ο οποίος εγκρίθηκε με την αριθ. 23/2022 Απόφαση Δημάρχου (ΑΔΑ: ΨΑ2ΘΩ14-ΤΟΜ).

7. Την αριθ. 90264/28-12-2022 Κ.Υ.Α. (ΦΕΚ Β/6873/29-12-2022) των Υπουργών Οικονομικών – Εσωτερικών με θέμα «Σύσταση Επιτροπών Ελέγχου στους Οργανισμούς Τοπικής Αυτοδιοίκησης α’ βαθμού και στα εποπτευόμενα νομικά πρόσωπα αυτών, καθορισμός των ιδιοτήτων των μελών τους, της διαδικασίας επιλογής τους καθώς και κάθε άλλη λεπτομέρεια». 
ΠΡΟΣΚΑΛEI

τους ενδιαφερόμενους που επιθυμούν να συμμετάσχουν ως μέλη της Επιτροπής Ελέγχου στο Δήμο Πύλης σε εφαρμογή των διατάξεων του άρθρου 8 του ν. 4795/2021 (Α΄ 62) να υποβάλουν αίτηση εκδήλωσης ενδιαφέροντος, σύμφωνα με τα παρακάτω προβλεπόμενα:

1. Σύσταση Επιτροπής Ελέγχου

Ο Δήμος Πύλης έχει συστήσει Αυτοτελές Τμήμα Διαφάνειας και Εσωτερικού Ελέγχου (ΦΕΚ 1338/06-04-2021,τ.β.΄). Εντός 18 μηνών από τη σύσταση της Μονάδας, συγκροτείται η Επιτροπή Ελέγχου του άρθρου 8 του ν. 4795/21.
Η Επιτροπή Ελέγχου είναι τριμελής και τα μέλη της προέρχονται από άλλους φορείς του άρθρου 2, του ν. 4795/2021 και δεν μπορούν να έχουν σχέση εξαρτημένης εργασίας με το Δήμο Πύλης. 

Η Επιτροπή Ελέγχου δεν έχει αρμοδιότητες διαχείρισης και διοίκησης του Φορέα. 

Ο Πρόεδρος της Επιτροπής Ελέγχου ορίζεται από τα μέλη αυτής. 
Χρέη Γραμματέα της Επιτροπής Ελέγχου ασκεί υπάλληλος του Δήμου Πύλης, που ορίζεται με την απόφαση συγκρότησής της.

2. Ιδιότητες μελών της Επιτροπής Ελέγχου

Τα μέλη της Επιτροπής Ελέγχου μπορεί να έχουν οποιαδήποτε από τις παρακάτω ιδιότητες:

α. μέλος Δ.Ε.Π. Ανώτατου Εκπαιδευτικού Ιδρύματος,

β. προϊστάμενος τουλάχιστον επιπέδου Διεύθυνσης προερχόμενος από Ο.Τ.Α. β’ βαθμού,

γ. προϊστάμενος τουλάχιστον επιπέδου Διεύθυνσης προερχόμενος από εποπτευόμενο νομικό πρόσωπο ή φορέα ΟΤΑ β’ βαθμού,

δ. προϊστάμενος τουλάχιστον επιπέδου Διεύθυνσης, κεντρικής ή περιφερειακής υπηρεσίας Υπουργείου ή Ανεξάρτητης Αρχής, που δεν εμπίπτει στους φορείς του άρθρου 22 του ν. 4795/2021.
Για τη συγκρότηση της Επιτροπής Ελέγχου απαιτείται ένα (1) τουλάχιστον μέλος να διαθέτει κατ’ ελάχιστον διετή ελεγκτική εμπειρία στο δημόσιο ή ιδιωτικό τομέα.

3. Συνεκτιμώμενα προσόντα

Για την επιλογή των μελών της Επιτροπής Ελέγχου συνεκτιμώνται:

Α. η κατοχή πτυχίου ανώτατης εκπαίδευσης ή μεταπτυχιακού τίτλου σπουδών ελεγκτικής κατεύθυνσης, ή Πιστοποιητικού Ελεγκτικής Επάρκειας Εσωτερικού Ελεγκτή Δημοσίου Τομέα (Ε.Κ.Δ.Δ.Α.) ή η κατοχή επαγγελματικής πιστοποίησης ή διαπίστευσης, όπως CIA - Certified Internal Auditor ή CFE – Certified Fraud Examiner ή CGAP – Certified Government Auditing Professional, ή CCSA - Certified in Control Self - Assessment, ή CRMA - Certification in Risk Management Assurance, ή CFSA - Certified Financial Services Auditor ή QIAL - Qualified in Internal Audit Leadership, ή BEAC - Certifications for Environmental, Health and Safety Auditors ή πιστοποίησης ορκωτού ελεγκτή (ΑCCA, ΙΕΣΟΕΛ) και

Β. η προϋπηρεσία ή εμπειρία στην παροχή ελεγκτικών υπηρεσιών στον δημόσιο ή ιδιωτικό τομέα.
Όλα τα προσόντα πρέπει να αποδεικνύονται με την αποστολή σχετικών τίτλων και βεβαιώσεων.

4. Κωλύματα υποψηφιότητας

Από τη διαδικασία επιλογής αποκλείονται πρόσωπα:

(α) κατά των οποίων εκκρεμεί ποινική δίωξη για οποιοδήποτε κακούργημα, καθώς και οποιαδήποτε ποινική δίωξη για τα εγκλήματα της κλοπής, υπεξαίρεσης, απάτης, εκβίασης, πλαστογραφίας, πλαστογραφίας πιστοποιητικών, απιστίας, απιστίας κατά του νομικού προσώπου του Ελληνικού Δημοσίου, των νομικών προσώπων δημοσίου δικαίου ή των οργανισμών τοπικής αυτοδιοίκησης, δωροδοκίας, παράνομης βεβαίωσης ή είσπραξης δικαιωμάτων του Δημοσίου, παράβασης καθήκοντος, δυσφήμησης, συκοφαντικής δυσφήμησης, ψευδούς βεβαίωσης, υφαρπαγής ψευδούς βεβαίωσης, ψευδούς καταμήνυσης, υπεξαγωγής εγγράφων, για οποιοδήποτε έγκλημα σχετικά με την υπηρεσία, καθώς και για οποιοδήποτε έγκλημα κατά της γενετήσιας ελευθερίας - αξιοπρέπειας ή οικονομικής εκμετάλλευσης της γενετήσιας ζωής, για παραβίαση της νομοθεσίας περί ναρκωτικών, λαθρεμπορίας και τυχερών παιχνιδιών ή

(β) τα οποία έχουν καταδικαστεί αμετάκλητα σε οποιαδήποτε ποινή για κακούργημα ή για κάποιο από τα εγκλήματα της περ. α’  ή

(γ) κατά των οποίων έχει ασκηθεί πειθαρχική δίωξη για πειθαρχικό παράπτωμα που δύναται να επισύρει την πειθαρχική ποινή της οριστικής παύσης ή

(δ) στα οποία έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα, μέχρι τη διαγραφή της ποινής ή

(ε) τα οποία τελούν σε αργία ή διαθεσιμότητα ή έχουν τεθεί σε αναστολή άσκησης καθηκόντων ή

(στ) τα οποία παρέχουν υπηρεσίες ή έχουν οποιαδήποτε έννομη σχέση με νομικό ή φυσικό πρόσωπο, το οποίο παρέχει υπηρεσίες σύμφωνα με τις παρ. 4 και 6 του άρθρου 9 και την παρ. 2 του άρθρου 19 του ν. 4795/2021, εκ των οποίων μπορεί να προκληθεί σύγκρουση συμφερόντων.

Οι ενδιαφερόμενοι καλούνται να καταθέσουν σχετική Υπεύθυνη Δήλωση περί μη ύπαρξης κωλύματος (υπόδειγμα Α).

5. Χρόνος συνδρομής προϋποθέσεων – Κωλύματα υποψηφιότητας

(α) Οι προϋποθέσεις και τα προσόντα επιλογής θα πρέπει να συντρέχουν κατά την ημερομηνία λήξης της προθεσμίας υποβολής της αίτησης υποψηφιότητας.

(β) Τα κωλύματα υποψηφιότητας δεν πρέπει να συντρέχουν σε οποιοδήποτε στάδιο της διαδικασίας επιλογής, καθώς και κατά τον χρόνο σύστασης και λειτουργίας της Επιτροπής Ελέγχου.

(γ) Σε περίπτωση παραίτησης ή αυτοδίκαιης έκπτωσης μέλους της Επιτροπής Ελέγχου, μετά τη συγκρότησή της, λόγω συνδρομής κωλύματος της παρ. 2 του άρθρου 4 της Κ.Υ.Α. 90264/29-12-2022, ορίζεται νέο μέλος με την ίδια διαδικασία που περιγράφεται στην παρούσα πρόσκληση.

6. Θητεία μελών Επιτροπής Ελέγχου

Η θητεία των μελών της Επιτροπής Ελέγχου ορίζεται για τρία (3) έτη με δυνατότητα ισόχρονης ανανέωσης και δεν είναι πλήρους και αποκλειστικής απασχόλησης.

7. Αμοιβή μελών Επιτροπής Ελέγχου

Ζητήματα αμοιβής των μελών της Επιτροπής Ελέγχου ρυθμίζονται από τις γενικές διατάξεις του άρθρου 21 του ν.4354/2015 (Α΄176) περί συλλογικών οργάνων.

8. Αρμοδιότητες Επιτροπής Ελέγχου

Η Επιτροπή Ελέγχου έχει τις παρακάτω αρμοδιότητες:

(α) εγγυάται και περιφρουρεί την ανεξαρτησία της Μονάδας Εσωτερικού Ελέγχου διασφαλίζοντας τη λειτουργική σχέση αναφοράς μεταξύ της ΜΕΕ και του Δημάρχου, για θέματα Εσωτερικού Ελέγχου,
(β) εγκρίνει και γνωμοδοτεί επί του Ετήσιου Προγράμματος Εργασιών, της Ετήσιας Έκθεσης της Μονάδας και εξετάζει τις ετήσιες και περιοδικές εκθέσεις των εσωτερικών ελεγκτών, 
(γ) παρέχει συμβουλές για κάθε ζήτημα που αφορά στην αποστολή και στα καθήκοντα της Μονάδας Εσωτερικού Ελέγχου για τον Εσωτερικό Έλεγχο διασφαλίζοντας την αποτελεσματικότητά της και την ποιότητα του έργου της,
(δ) παρακολουθεί την αποτελεσματική λειτουργία του Συστήματος Εσωτερικού Ελέγχου και του συστήματος διαχείρισης κινδύνων και διασφαλίζει ότι οι συστάσεις της Μονάδας Εσωτερικού Ελέγχου λαμβάνονται δεόντως υπόψη,
Με τον Κανονισμό Λειτουργίας της Επιτροπής Ελέγχου μπορεί να εξειδικεύονται περαιτέρω οι αρμοδιότητές της.

Τα μέλη της Επιτροπής Ελέγχου συμμορφώνονται με τις διατάξεις του Οργανισμού Εσωτερικής Υπηρεσίας του Δήμου Πύλης και του Κανονισμού Λειτουργίας της Επιτροπής Ελέγχου.

9. Λειτουργία Επιτροπής Ελέγχου

Η λειτουργία της Επιτροπής Ελέγχου ρυθμίζεται από τον Κανονισμό Λειτουργίας που εγκρίνεται από το Δήμαρχο. Η Επιτροπή Ελέγχου λαμβάνει υπόψη τα Πρότυπα για την Επαγγελματική Εφαρμογή του Εσωτερικού Ελέγχου, το Πλαίσιο Συστήματος Εσωτερικού Ελέγχου της Επιτροπής C.O.S.O. (Committee of sponsoring Organizations of the Treadway Commission) και τις βέλτιστες πρακτικές, που διαμορφώνονται από φορείς, όπως η Επιτροπή C.O.S.O. και το Ινστιτούτο Εσωτερικών Ελεγκτών (Ι.Ε.Ε.).

10. Διαδικασία υποβολής αιτήσεων υποψηφιότητας – Απαιτούμενα δικαιολογητικά

α) Καλούνται οι ενδιαφερόμενοι, που έχουν τα προβλεπόμενα προσόντα, να δηλώσουν το ενδιαφέρον τους, υποβάλλοντας, αυτοπροσώπως, ή με συστημένη επιστολή, ή μέσω ηλεκτρονικού ταχυδρομείου, αίτηση υποψηφιότητας (επισυνάπτεται υπόδειγμα Α & Β). 
Στην περίπτωση ηλεκτρονικής αποστολής, η αίτηση θα είναι ή ψηφιακά υπογεγραμμένη ή με βεβαίωση γνησίου υπογραφής μέσω gov.gr, συνοδευόμενη από τα συνημμένα δικαιολογητικά στην ηλεκτρονική διεύθυνση: dpilis@otenet.gr με θέμα «Υποβολή αίτησης για την Επιτροπή Ελέγχου του Δήμου Πύλης»

Το εμπρόθεσμο της αίτησης κρίνεται με βάση την ημερομηνία της ηλεκτρονικής υποβολής της στο Δήμο Πύλης.

Στους λοιπούς τρόπους αποστολής δεν απαιτείται το γνήσιο της υπογραφής.

Σε περίπτωση ταχυδρομικής αποστολής ή ταχυμεταφοράς (courier) τα στοιχεία αποστολής είναι:

«Υποβολή αίτησης για την Επιτροπή Ελέγχου του Δήμου Πύλης»

Δήμος Πύλης
Γραφείο Δημάρχου (για το Αυτοτελές Τμήμα Διαφάνειας και Εσωτερικού Ελέγχου)
Ηρώων 1940, αρ. 1
Τ.Κ.: 42032, Πύλη Τρικάλων
Το εμπρόθεσμο της αίτησης κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Απαιτούμενα δικαιολογητικά

1. Αναλυτικό βιογραφικό σημείωμα με τα στοιχεία της επιστημονικής εξειδίκευσης και επαγγελματικής εμπειρίας του υποψηφίου.

2. Αντίγραφο Αστυνομικής Ταυτότητας

3. Ευκρινές φωτοαντίγραφο του βασικού τίτλου σπουδών ανώτατης εκπαίδευσης και λοιπών τίτλων σπουδών. 
4.Ευκρινές φωτοαντίγραφο του μεταπτυχιακού τίτλου σπουδών της ημεδαπής ή της αλλοδαπής. Αν ο μεταπτυχιακός τίτλος σπουδών έχει αποκτηθεί στην αλλοδαπή, απαιτείται πράξη αναγνώρισης περί ισοτιμίας.

Διευκρινίζεται ότι, για τους τίτλους σπουδών, οι οποίοι αποκτήθηκαν  στην αλλοδαπή, απαιτείται πράξη αναγνώρισης περί ισοτιμίας.

5. Έγγραφα και πιστοποιητικά από τα οποία αποδεικνύεται η επιστημονική εξειδίκευση, η επαγγελματική εμπειρία και η προϋπηρεσία του υποψηφίου.

6. Πρόσφατη βεβαίωση του φορέα, στον οποίο απασχολείται ο υποψήφιος.

7. Υπεύθυνη Δήλωση περί μη ύπαρξης κωλύματος της παραγράφου 4 (ενσωματώνεται σχετικό κείμενο στο Υπόδειγμα Α της παρούσας).
(β) Αντικατάσταση της αίτησης, διόρθωση ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των αιτήσεων, εκτός εάν ζητηθεί από το Δήμο  Πύλης η υποβολή συμπληρωματικών διευκρινιστικών στοιχείων.

(γ) Για περισσότερες πληροφορίες οι ενδιαφερόμενοι μπορούν να απευθύνονται στο e-mail: dpilis@otenet.gr και στο τηλέφωνο 2434350100.
(δ) Η προθεσμία υποβολής των ηλεκτρονικών αιτήσεων ορίζεται σε τουλάχιστον τριάντα (30) ημέρες από την ημέρα της δημοσίευσης της παρούσας στον ιστότοπο του Δήμου Πύλης, ήτοι από την 23 – 10 - 2026 έως και την 23η – 11 -2026 και ώρα 23:59.

11. Διαδικασία αξιολόγησης αιτήσεων υποψηφιότητας

Η αξιολόγηση των υποψηφίων θα διενεργηθεί σύμφωνα με τις διατάξεις του Ν. 4795/2021 και της Κ.Υ.Α. 90264/28-12-2022 (ΦΕΚ 6873/Β/29-12-2022) από τριμελή Επιτροπή, η οποία ορίζεται με απόφαση του Δημάρχου.

Η Επιτροπή αξιολογεί και κατατάσσει τους υποψηφίους σε σχετικό πίνακα βάσει των απαιτούμενων τυπικών και πρόσθετων προσόντων, όπως αυτά καθορίζονται στις παραγράφους 2 και 3 της παρούσας, ενώ δύναται, κατά την κρίση της, να καλέσει τους υποψηφίους και σε συνέντευξη. Οι πίνακες κατάταξης, αναρτώνται από την τριμελή Επιτροπή αξιολόγησης στον ιστότοπο του Δήμου Πύλης: https://dimospylis.gr. 
Σύμφωνα με τα προβλεπόμενα στο Γ.Κ.Π.Δ., στους πίνακες των αποτελεσμάτων που αναρτώνται αναγράφεται μόνο ο αριθμός πρωτοκόλλου της αίτησης.

Κατά των ανωτέρω πινάκων, δύναται να ασκηθεί από τους ενδιαφερόμενους υποψηφίους αίτηση θεραπείας, όπως προβλέπεται από τις διατάξεις του άρθρου 24 του ν.2690/1999. Η αίτηση θεραπείας αποστέλλεται, μέσω ηλεκτρονικού ταχυδρομείου στην ηλεκτρονική διεύθυνση: dpilis@otenet.gr
Η Επιτροπή Ελέγχου συγκροτείται με απόφαση του Δημάρχου κατόπιν επιλογής από τον πίνακα κατάταξης των υποψηφίων.

Σε περίπτωση που το αποτέλεσμα της πρόσκλησης κηρυχθεί άγονο, η Επιτροπή Ελέγχου συγκροτείται απευθείας με απόφαση του Δημάρχου, όπως προβλέπεται στις διατάξεις της παρ. 2 του άρθρου 5 της Κ.Υ.Α. 90264/29-12-2022 (Β΄ 6873)

12. Προστασία Προσωπικών Δεδομένων

Για τη συλλογή των υποψηφιοτήτων και τη διεξαγωγή της προβλεπόμενης αξιολόγησης στην παρούσα διαδικασία, είναι αναγκαία η συλλογή και επεξεργασία των προσωπικών δεδομένων των υποψηφίων.

Κατά τις παραπάνω πράξεις επεξεργασίας προσωπικών δεδομένων, ο Δήμος Πύλης επιτελεί ρόλο Υπευθύνου Επεξεργασίας. Συλλέγονται οι υποψηφιότητες και διαβιβάζονται στην αρμόδια τριμελή επιτροπή αξιολόγησης των αιτήσεων, σύμφωνα με τις διατάξεις του Κανονισμού (ΕΕ) 679/2016 (ΓΚΠΔ) και του ν.4624/2019. Σκοπός της επεξεργασίας είναι η αξιολόγηση των υποψηφιοτήτων, η σύνταξη πίνακα κατάταξης των υποψηφιοτήτων και η σχετική εισήγηση στον Δήμαρχο, προκειμένου να συγκροτηθεί η Επιτροπή Ελέγχου του Δήμου Πύλης, σύμφωνα με τα οριζόμενα στο άρθρο 8 του ν.4795/2021 και τις λοιπές σχετικές διατάξεις. Νόμιμη βάση της επεξεργασίας είναι η εκπλήρωση καθήκοντος που εκτελείται προς το δημόσιο συμφέρον (άρθρο 6 παρ.1ε’ ΓΚΠΔ).

Τα προσωπικά δεδομένα που συλλέγονται είναι αυτά που περιγράφονται στην παράγραφο 10 της παρούσης, όπως οι προσωπικές πληροφορίες που καταχωρούνται στην αίτηση υποψηφιότητας, το δελτίο αστυνομικής ταυτότητας, η υπεύθυνη δήλωση, το βιογραφικό σημείωμα των υποψηφίων και οι λοιποί τίτλοι και βεβαιώσεις που υποβάλλει.

Τα δεδομένα προσωπικού χαρακτήρα των υποψηφίων, που συλλέγονται μεμονωμένα ή ως αρχεία διατηρούνται μέχρι την ολοκλήρωση της διαδικασίας και την ανάδειξη των μελών της Επιτροπής. Τα πρακτικά που προκύπτουν κατά τη διεξαγωγή της διαδικασίας φυλάσσονται με ευθύνη του Δήμου.

Οι υποψήφιοι, ως υποκείμενα των δεδομένων, έχουν τα δικαιώματα που τους αναγνωρίζουν τα άρθρα 12-22 του ΓΚΠΔ, όπως δικαίωμα πρόσβασης στα προσωπικά δεδομένα τους, δικαίωμα διόρθωσης, δικαίωμα διαγραφής, δικαίωμα περιορισμού της επεξεργασίας και δικαίωμα εναντίωσης στην επεξεργασία.

Για οτιδήποτε αφορά στις πράξεις επεξεργασιών των δεδομένων προσωπικού χαρακτήρα που τους αφορούν μπορούν να απευθυνθούν στον Υπεύθυνο Προστασίας Δεδομένων του Δήμου Πύλης στην ηλεκτρονική διεύθυνση: dpo@dimospylis.gr. Επίσης, έχουν το δικαίωμα να υποβάλουν καταγγελία προς την αρμόδια εποπτική αρχή, που είναι η Αρχή Προστασίας Δεδομένων Προσωπικού Χαρακτήρα.

13. Δημοσίευση Πρόσκλησης Εκδήλωσης Ενδιαφέροντος

Η παρούσα πρόσκληση:

1. αναρτάται στο Πρόγραμμα “Διαύγεια”, 

2. δημοσιεύεται στον ιστοτόπο του Δήμου https://dimospylis.gr και,

3. κοινοποιείται στην Εθνική Αρχή Διαφάνειας (gdgdalo@aead.gr) 
                                                                                     Ο Δήμαρχος Πύλης
                                                                                   Κωνσταντίνος Μαράβας
(Υπόδειγμα Α)
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8,

παρ. 4 Ν. 1599/1986)

	ΠΡΟΣ(1):
	

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου

(Ε-mail):
	


	Με ατομική μου ευθύνη και γνωρίζοντας τις κυρώσεις (3), που προβλέπονται από της διατάξεις της παρ. 6 του άρθρου 22 του Ν. 1599/1986, δηλώνω ότι:


δεν συντρέχει στο πρόσωπο μου κανένα από τα κωλύματα του άρθρου 4 της υπ’ αριθ. 90264/29-12-

2022 ΚΥΑ ((ΦΕΚ 6873/Β΄/29-12-2022) και ειδικότερα ότι:

(i) δεν εκκρεμεί εις βάρος μου ποινική δίωξη για οποιοδήποτε κακούργημα, καθώς και οποιαδήποτε ποινική

δίωξη για τα εγκλήματα της κλοπής, υπεξαίρεσης, απάτης, εκβίασης, πλαστογραφίας, πλαστογραφίας

πιστοποιητικών, απιστίας, απιστίας κατά του νομικού προσώπου του Ελληνικού Δημοσίου, των νομικών

προσώπων δημοσίου δικαίου ή των οργανισμών τοπικής αυτοδιοίκησης, δωροδοκίας, παράνομης βεβαίωσης

ή είσπραξης δικαιωμάτων του Δημοσίου, παράβασης καθήκοντος, δυσφήμησης, συκοφαντικής δυσφήμησης,

ψευδούς βεβαίωσης, υφαρπαγής ψευδούς βεβαίωσης, ψευδούς καταμήνυσης, υπεξαγωγής εγγράφων, για

οποιοδήποτε έγκλημα σχετικά με την υπηρεσία, καθώς και για οποιοδήποτε έγκλημα κατά της γενετήσιας

ελευθερίας αξιοπρέπειας ή οικονομικής εκμετάλλευσης της γενετήσιας ζωής, παραβίαση της νομοθεσίας περί

ναρκωτικών, λαθρεμπορίας και τυχερών παιχνιδιών,

(ii) δεν έχω καταδικαστεί αμετάκλητα σε οποιαδήποτε ποινή για κακούργημα ή για κάποιο από τα εγκλήματα

της περ. α’,

(iii) δεν έχει ασκηθεί εις βάρος μου πειθαρχική δίωξη για πειθαρχικό παράπτωμα που δύναται να επισύρει

την πειθαρχική ποινή της οριστικής παύσης, ή

(iv) δεν μου έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών

τεσσάρων (4) μηνών για οποιαδήποτε πειθαρχικό παράπτωμα,

μέχρι τη διαγραφή της ποινής, 5

(v) δεν τελώ σε αργία ή διαθεσιμότητα ή έχουν τεθεί σε αναστολή άσκησης καθηκόντων,

(vi) δεν παρέχω υπηρεσίες ή έχουν οποιαδήποτε έννομη σχέση με νομικό ή φυσικό πρόσωπο, το οποίο

παρέχει υπηρεσίες σύμφωνα με τις παρ. 4 & 6 του άρθρου 9 και την παρ. 2 του άρθρου 19 του ν. 4795/2021,

εκ των οποίων μπορεί να προκληθεί σύγκρουση συμφερόντων.

 



                          
                       Ημερομηνία: 

                                                                                                     Ο – Η Δηλών/ουσα.

                                                                                                           (Υπογραφή

(Υπόδειγμα Β)

ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ          (αφορά μέλη ΔΕΠ) 

για τη συγκρότηση επιτροπής Ελέγχου του Δήμου Πύλης
                                                                          αρ. πρωτ. Πρόσκλησης:…….
	Προς
	                              Τον Δήμο Πύλης

Για το Αυτοτελές Τμήμα Διαφάνειας και Εσωτερικού Ελέγχου


	                         Στοιχεία  αιτούντος


	Επώνυμο:
	Α.Δ.Τ:

	Όνομα:
	Τηλ. Κινητό:

	Πατρώνυμο:
	Τηλ. Υπηρεσίας:

	Ημ. Γέννησης:
	Email:


	                                   Στοιχεία Υπηρεσιακής Κατάστασης


	Βαθμίδα:

	Εκπαιδευτικό Ίδρυμα:

	Σχολή & Τμήμα

	Ημερομηνία διορισμού::

	Θέση στην υπηρεσία:

	Έτη Προϋπηρεσίας:


· Η αίτηση υποψηφιότητας μου φέρει θέση υπεύθυνης δήλωσης του άρθρου 8 του ν. 1599/1986 (Α’ 75) και επισύρει τις προβλεπόμενες ποινικές και διοικητικές κυρώσεις.

· Δηλώνω ότι ενημερώθηκα για τη χρήση και επεξεργασία των προσωπικών μου δεδομένων αποκλειστικά για τους σκοπούς της παρούσας πρόσκλησης εκδήλωσης ενδιαφέροντος.

                                                                     ΗΜΕΡΟΜΗΝΙΑ: 

                                                                      Ο/Η αιτών/ουσα
(Υπόδειγμα Γ)
ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ          (αφορά μέλη εκτός ΔΕΠ) 

για τη συγκρότηση επιτροπής Ελέγχου του Δήμου Πύλης

                                                                             αρ. πρωτ. Πρόσκλησης:…….
	Προς
	                              Τον Δήμο Πύλης

Για το Αυτοτελές Τμήμα Διαφάνειας και Εσωτερικού Ελέγχου


	                      Στοιχεία  αιτούντος


	Επώνυμο:
	Α.Δ.Τ:

	Όνομα:
	Τηλ. Κινητό:

	Πατρώνυμο:
	Τηλ. Υπηρεσίας:

	Ημ. Γέννησης:
	Email:


	                                  Στοιχεία Υπηρεσιακής Κατάστασης


	Βαθμίδα:

	Εκπαιδευτικό Ίδρυμα:

	Σχολή & Τμήμα

	Ημερομηνία διορισμού::

	Θέση στην υπηρεσία:

	Έτη Προϋπηρεσίας:


· Η αίτηση υποψηφιότητας μου φέρει θέση υπεύθυνης δήλωσης του άρθρου 8 του ν. 1599/1986 (Α’ 75) και επισύρει τις προβλεπόμενες ποινικές και διοικητικές κυρώσεις.

· Δηλώνω ότι ενημερώθηκα για τη χρήση και επεξεργασία των προσωπικών μου δεδομένων αποκλειστικά για τους σκοπούς της παρούσας πρόσκλησης εκδήλωσης ενδιαφέροντος.

                                                                     ΗΜΕΡΟΜΗΝΙΑ: 

                                                                                   Ο/Η αιτ

